Alpaca Ensemble: ensemblet kalte seg Trio Alpaca da de debuterte på SoddJazz i 2006. Alpaca Ensemble har gitt ut platene , , og med musikk av Eirik Hegdal. Per 2020 er Haugerud assosiert medlem av ensemblet. EnEnEn: jazztrioen består foruten Haugerud av Eirik Hegdal og Michael Francis Duch. De har gitt ut to album; i 2010 på Øra Grammafon, og på Particular Recordings Collective. Trioen innledet i 2019 et samarbeid med den svenske gitaristen og stellgitaristen Johan Lindström, og holdt konserter blant annet på Kongsberg Jazzfestival. Oscar Grönberg Trio: Haugerud er sammen med klarinettisten og saksofonisten Eirik Hegdal medlem i pianotrioen til den svenske pianisten Oscar Grönberg. De utga i 2019 albumet på det trondheimsbaserte plateselskapet Particular Recordings Collective. Valsen: trioen består foruten Haugerud av Håvard Aufles på piano og Bjørn Marius Hegge på kontrabass. Aufles komponerer trioens repertoar. Brannstiftelsen: dette er en trio som spiller frijazz, og som består av Klaus E. Holm på klarinett og saksofon samt Bjørn Marius Hegge på kontrabass i tillegg til Tor Haugerud på trommer. Alle tre musikerne bidrar med komposisjoner til trioens spillelister. Trondheim Jazzorkester: Haugerud har vært en sentral aktør i Trondheim Jazzorkester, og har (per 2020) medvirket på 16 produksjoner og 11 albumutgivelser sammen med dem. Den siste var med Kim Myhr og Jenny Hval på utgivelsen , på plateselskapet Hubro. Teater Fot: Haugerud er fast medlem i Lise Hoviks Teater Fot, som musiker, komponist og tidvis skuespiller. Teater Fot lager interaktivt teater for barn, og har blant annet utviklet forestillingene (2008), (2011), trilogien (2012) og (2017/2020). Gruppen har turnert og spilt på teatre og festivaler i Norge, Åland, Italia, Canada, Sør-Afrika og Kina. Cirka Teater: Haugerud har vært med på flere av Cirka Teaters produksjoner, som skuespiller, komponist og musiker i (1989), (1990/91), (1992) og (2012-2014). ble til i samarbeid med Alpaca Ensemble og Eirik Hegdal. BOL (senere BOL&SNAH): Gruppen ble dannet i 1995, da under navnet TSTT. Etter navneskiftet til BOL ga de ut debutalbumet på Via Music i 2001. Gruppen bestod da av Tone Åse som vokal og på elektronikk, Ståle Storløkken på synthesizere, Tor Yttredal på saxofon og klarinett, og Tor Haugerud på trommer og perkusjon/elektronikk. Senere forlot Yttredal gruppen, og etter en trioperiode ga BOL ut , Curling Legs i 2005 og , NorCD i 2007. I 2010 ble gitaristene Hans Magnus (Snah) Ryan (kjent fra Trondheimsbandet Motorpsycho) og Stian Westerhus med i BOL. I 2012 ga de ut cd-en i 2012. Westerhus forlot siden samarbeidet, og gruppen skiftet navn til «BOL&SNAH». I november 2015 ga de ut sitt nye album på selskapet Gigafon. Sangene ble i hovudsak skrevet av Tone Åse, ofte med tekster av Rolf Jacobsen, oversatt til engelsk. Foruten å holde konserter rundt om i Norge har BOL&SNAH turnert gjentatte ganger i Italia. Gruppen ligger per 2020 på is, og har siden 2018 kun hatt én triokonsert, i 2019, da med Amund Storløkken som gjest på vibrafon. MisterYtor: Haugerud etablerte sitt eget avantgarde -band MisterYtor, som har opptrådt blant annet under Nordland Musikkfestuke i 2006, Trondheim Jazzfestival, NattJazz. Opprinnelig deltok Ståle Storløkken og Hans Christian Frønes i gruppen. Disse to ble senere erstattet av Øystein Moen og Stian Westerhus. Murmur: I 2008 sluttet Haugerud seg til fri-improgruppen Murmur/Muringa, som bestod av Kim Myhr, Martin Taxt og Klaus Holm. Kvartetten utga albumet i 2012 på SOFA. De har turnert i Norge, Kina, Hong Kong, Macau, Vietnam, Malaysia og Singapore. Vertex: dette er en improv-duo som Haugerud etablerte sammen med Petter Vågan. De var aktive i perioden 2008–2015, og ga ut albumet på plateselskapet SOFA i 2010. De turnerte blant annet i Skandinavia, Europa, USA, Japan og Sør-Afrika. I 2012 innledet de et samarbeid med Axel Dörner på trompet og Andrea Neumann. De ga ut albumet i 2015 på Gigafon ; albumet var innspilt i Emanuel Vigelands mausoleum i Oslo. De turnerte i Norge, Sverige og Sveits. Pappenheim : dette er et duosamarbeid som Haugerud startet i 2013 med pianisten Oscar Grönberg. De ga ut albumet i 2016 på Particular Recordings. Duoen turnerte i Norge, Sverige og Danmark, og hadde sine siste konserter i 2017.